Oļģerts Dunkers

Oļģerts Dunkers ( — ) bija latviešu aktieris un režisors. Aktīvi darbojies arī politikā, bijis 6. Saeimas deputāts.

Biogrāfija 
Mācījās Rīgas 16. pamatskolā (1947), tad Rīgas kultūras un izglītības darbinieku tehnikumā. No 1950. līdz 1951. gadam bija Jelgavas teātra aktieris. 1957. gadā absolvēja Teātra, mūzikas un kinematogrāfijas Ļeņingradas Ostrovska institūtu, strādāja par bibliotekāru. No 1957. līdz 1958. gadam bija Valmieras Drāmas teātra režisors. 1958. gadā Daugavpilī sāka veidot Daugavpils Muzikāli dramatisko teātri ar latviešu un krievu trupu, mūziķiem un baletu.
No 1959. līdz 1963. gadam pasniedza režiju Rīgas Valsts konservatorijā un bija Rīgas kultūras nama režisors.

No 1963. līdz 1964. gadam Oļģerts Dunkers bija galvenais Krasnojarskas Puškina drāmas teātra režisors. Laika periodā starp 1957. un 1971. gadu iestudēja vairāk nekā 30 izrādes Rīgas, Liepājas, Daugavpils, Krasnojarskas un citos teātros. No 1966. līdz 1967. gadam uzņēma vairākas zinātniski populāras filmas un sižetus Rīgas Kinostudijas kinožurnālam. Rīgas Kinostudijā strādāja no 1964. līdz 1989. gadam. Rīgas Operetes teātra (1992. gadā pārdēvēts par Rīgas Muzikālo teātri) galvenais režisors (1989—1993).

70 gadu dzimšanas dienas atmiņu sarīkojumā Limbažu administratīvajā namā bijušo kolēģi un domubiedru raksturoja kinorežisors Jānis Streičs: “Viņš bija Mākslinieks - visur. Patika būt publikas centrā, sagādāt citiem prieku, pārsteigumu, apžilbināt ar savas personības spožumu, asprātību. Un bija lielisks aktieris! Ja viņš šovakar būtu šeit, noteikti skanētu dzeja - Oļģerts gribētu mūs iepriecināt ar labu aktierisko sniegumu.”

Miris  Rīgā. Apbedīts Liepupes kapos, Limbažu novadā.

Filmas 
Režisors
 1966: "Es nodzīvošu simt gadu"
 1966: "Bīstamais ceļš"
 1966: "Jānis Osis
 1967: "Latvijas būvmateriāli"
 1967: "Etīdes par laulību"
 1968: "Tev jau 16 gadu"
 1969: "Ceļa zīmes"
 1970: "Klāvs - Mārtiņa dēls"
 1971: "Tauriņdeja"
 1973: "Cāļus skaita rudenī"
 1974: "Uzbrukums slepenpolicijai"
 1976: "Bagāti gadi"
 1977: "Vīrietis labākajos gados"
 1978: "Aiz stikla durvīm"
 1980: "Cīrulīši"
 1982: "Lietus blūzs"
 1983: "Dārzs ar spoku"
 1986: "Viņš, viņa un bērni"
 1988: "Viktorija"
 1995: "Latvijas hronika Nr.2. Ziemas saulgrieži... cerību laiks"

Scenārija autors
 1966: "Es nodzīvošu simt gadu"
 1966: "Jānis Osis"
 1976: "Bagāti gadi"
 1977: "Vīrietis labākajos gados" kopā ar Zigmundu Skujiņu
 1980: "Cīrulīši"
 1983: "Dārzs ar spoku"

Teksta autors
 1995: "Latvijas hronika Nr.2. Ziemas saulgrieži... cerību laiks"

Lomas 

 1970. gadā filmā "Šauj manā vietā"; Panovs
 1974. gadā filmā "Uzticamais draugs Sančo"; Kredo
 1975. gadā filmā "Mans draugs — nenopietns cilvēks"; Šefs
 1976. gadā filmā "Nāve zem buras"; doktors Rodžers Milss
 1977. gadā filmā "Vīrietis labākajos gados"; Sers
 1979. gadā filmā "Nepabeigtās vakariņas"; viesnīcas saimnieks
 1979. gadā filmā "Agrā rūsa"; Ķikulis
 1982. gadā filmā "Tarāns"; epizodē
 1985. gadā filmā "Pēdējā indulgence"; Pēteris Petrovičs
 1989. gadā filmā "Cilvēka dienas"; Teofilovs
 1991. gadā filmā "Depresija"; epizodē

Politiskā darbība 

Oļģerts Dunkers tika ievēlēts 6. Saeimā. Bijis frakcijas "Latvijai" biedrs (dalība frakcijā no  līdz ), frakcijas "Tautai un Taisnībai" biedrs (dalība frakcijā no  līdz ), demokrātiskās partijas "Saimnieks" biedrs (dalība frakcijā no  līdz ). Bija kultūras ministra amata kandidāts Ziedoņa Čevera piedāvātajā valdībā, ko neapstiprināja Saeima.

Atsauces 

1932. gadā dzimušie
1997. gadā mirušie
6. Saeimas deputāti
Latvijas teātra aktieri
Latvijas kinoaktieri
Latviešu kinoaktieri
Latvijas scenāristi
Latviešu kinorežisori
Rīgā dzimušie
Ar ordeni "Goda Zīme" apbalvotie